# Centre de Biodiversitat Naturalis

El Centre de Biodiversitat Naturalis (Nederlands Centrum voor Biodiversiteit Naturalis) és el Museu Nacional d'Història Natural dels Països Baixos, amb seu a Leiden. Es va originar de la fusió del Rijksmuseum van Natuurlijke Historie (abreujat RMNH) i del Rijksmuseum van Geologie en Mineralogie (abreujat RGM) el 1984. L'any 1986 es va decidir que el museu havia de convertir-se en un museu públic i se'n va construir un nou edifici. El nou edifici va costar uns 60 milions d'euros, convertint-se en el segon edifici de museu més car dels Països Baixos.
El museu obre tots els dies de la setmana de 10 del matí a 5 de la tarda. El preu de l'entrada és de 7.00 euros entre 4 i 12 anys, 9.00 euros entre 13 i 17, 11.00 euros entre 18 i 65, i 10.00 euros pels més grans de 65 anys.

## Col·lecció

L'actual museu és conegut pels nombrosos objectes de les seves col·leccions. Disposa aproximadament de 10 milions d'espècimens geològics i zoològics.
* 5.250.000 insectes
* 2.290.000 altres invertebrats
* 1.000.000 vertebrats
* 1.160.000 fòssils
* 440.000 roques i minerals
* 2.000 gemmes
* 10.000 objectes d'una col·lecció educativa
Les col·leccions s'allotgen en una torre de 60 metres d'alçada, una fita a Leiden, que es va obrir l'abril de 1998.

## Exposicions

A més de les exposicions temporals, el museu disposa de diverses exposicions permanents:
* Nature Theater (Animals, plants, fongs, organismes unicel·lulars, bacteris, pedres, i minerals: una impressió de la natura en totes les seves diverses formes.)
* Primeval Parade (Una mostra dels fòssils al llarg de la història de la terra i de l'evolució de la vida.)
* Earth (Jocs i senyals que informen al visitant sobre les complexitats de la Terra.)
* Life (Mostra com viuen i sobreviuen les plantes i animals al món.)
* Earth Inside (Per als nens i els seus pares, per a descobrir d'una manera lúdica com funciona la natura.)
* Biotechnology (Jocs i pel·lícules que mostren al visitant com és d'essencial l'ADN en tots els processos de la vida.)
* Treasure Chamber (Condicions especials de seguretat i emmagatzematge protegeixen les pedres precioses, inclosa una col·lecció que va pertànyer a Guillem I dels Països Baixos, i les pells d'animals que es van extingir en els darrers cent anys.)
* Naturalis (Pesthuis)
* Naturalis (caixa registradora)
* Naturalis (museu) [2013]
* Naturalis (pont zebra)

## Referències

* ↑ [«Recordjaar aantal scholieren Naturalis» (en neerlandès). NBC Naturalis, 2011. Arxivat de l'original el 2013-06-22. [Consulta: 8 març 2012].
* 1 2 [«Who’s who at NCB Naturalis» (en anglès). NBC Naturalis. [Consulta: 8 març 2012].
* ↑ «Getting there» (en anglès). NBC Naturalis. Arxivat de l'original el 2012-05-09. [Consulta: 8 març 2012].
* ↑ Duran, X. «Recreen com seria el món que ens espera sense abelles ni altres pol·linitzadors». 324.cat, 25 març 2021. [Consulta: 15 desembre 2024].
* ↑ «A quina velocitat es podien desplaçar els dinosaures?». Universitat de Barcelona, 9 novembre 2017.

## Vegeu també

* Llista de museus dels Països Baixos

## Enllaços externs

* Naturalis website (neerlandès)
* Naturalis research (neerlandès)
* 3D presentation of extinct birds in Naturalis collection Arxivat 2009-10-25 a Wayback Machine. (anglès)
* 300 Pearls: collection highlights Arxivat 2008-05-19 a Wayback Machine.(anglès)